Diari Oficial de la Generalitat Valenciana


Sumari del DOGV 2988, del 09-05-1997 (1997/7270)

RESOLUCIÓ de 14 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addenda al conveni subscrit el 24 de maig de 1995, entre la Generalitat Valenciana (Conselleria d'Educació i Ciència) i l'Ajuntament de Silla, per a l'ampliació dels ensenyaments amb les especialitats de grau elemental de fagot i contrabaix al Conservatori Elemental de Música de titularitat municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   CONVENIS I ACTES - CONVENIS INTERADMINISTRATIUS

Número del document
:   1997/7270


Data del document
:   14-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 14 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addenda al conveni subscrit el 24 de maig de 1995, entre la Generalitat Valenciana (Conselleria d'Educació i Ciència) i l'Ajuntament de Silla, per a l'ampliació dels ensenyaments amb les especialitats de grau elemental de fagot i contrabaix al Conservatori Elemental de Música de titularitat municipal.   
Subscrita, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament de Silla, el 10 de gener de 1997, una Addenda al conveni subscrit el 24 de maig de 1995 per a l'ampliació dels ensenyaments amb les especialitats de grau elemental de fagot i contrabaix en el conservatori elemental de música de titularitat municipal, i en compliment del que estableix la clàusula tercera de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedada inscrita en el Registre de Convenis amb el número 0279/97, i que figura com a annex d'aquesta resolució.  
València, 14 d'abril de 1997.- La sotssecretària del Secretariat del Govern i Relacions amb les Corts.  
Addenda al conveni subscrit el 24 de maig de 1995, entre la Generalitat Valenciana (Conselleria d'Educació i Ciència) i l'Ajuntament de Silla, per a l'ampliació dels ensenyaments amb les especialitats de grau elemental de fagot i contrabaix al Conservatori Elemental de Música de titularitat municipal.  
València, 10 de gener de 1997.  
Reunits  
D'una banda, la Sra. Marcela Miró Pérez, consellera de Cultura, Educació i Ciència de la Generalitat Valenciana, facultada per a aquest acte mitjançant acord del Govern Valencià de 2 d'octubre de 1996.  
I de l'altra, Sr. Francesc Baixauli i Mena, alcalde-president de l'Ajuntament de Silla, facultat per a aquest acte per l'acord del ple de l'esmentat Ajuntament de 25 de juny de 1996.  
Manifesten  
1. El 24 de maig de 1995 es va subscriure un conveni entre la Generalitat Valenciana (Conselleria d'Educació i Ciència) i l'Ajuntament de Silla, per a la creació d'un conservatori elemental de música de titularitat municipal en l'esmentada localitat.  
2. L'Ajuntament de Silla ha sol·licitat autorització per a l'ampliació dels seus ensenyaments amb les especialitats de grau elemental de Fagot i Contrabaix.  
3. De l'informe de la Unitat d'Inspecció Educativa es desprèn que les titulacions presentades per a impartir els ensenyaments sol·licitats s'ajusta al que s'estableix en la legislació vigent aplicable.  
Per tot això, en virtut de les competències que atorguen el Reial Decret 2093/83, de 28 de juliol sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Silla acorden subscriure la següent addenda al conveni signat el 24 de maig de 1995, d'acord amb les següents  
Clàusules  
Primera  
El Conservatori Elemental de Música de Silla, de titularitat municipal, amb número de codi 05353955, ampliarà els seus ensenyaments del grau elemental de la nova ordenació educativa amb les especialitats de Fagot i Contrabaix.   
Segona  
Aquesta addenda tindrà efecte a partir del curs acadèmic 1995/96.  
Tercera  
Aquesta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.  
Com a prova de conformitat, i per tal de deixar-ne consignat el contingut, les dues parts signen aquesta addenda el dia i en el lloc indicats anteriorment.  
La consellera de Cultura, Educació i Ciència, Marcela Miró Pérez.  
L'alcalde-president de l'Ajuntament de Silla, Francesc Baixauli i Mena.